钦定古今图书集成/明伦汇编/氏族典/第321卷 > 《廖用贤尚友录》 > 曾从龙
## 钦定古今图书集成/明伦汇编/氏族典/第321卷 > 《廖用贤尚友录》 > 曾从龙

按《宋史曾从龙传》：“从龙字君锡，左仆射公亮四世从
孙。初名一龙，庆元五年擢进士第一，始赐今名。授签
书奉国军节度判官厅公事，累进参知政事。疾胡矩
憸壬，排沮正论，陈其罪。矩嗾言者劾罢，提举洞霄宫，
起知建宁府。丁内艰，服除，为湖南安抚使，威惠并行，
湘人纪之石。改知隆兴府，提举万寿观。端平元年，授”
资政殿大学士，拜参知政事，以枢密院使督视江、淮、
荆、襄军马。朝论边用不给，诏从龙并领督府，卒。弟用
虎、天麟、治凤皆历显任。